Szakápolási Központ Kalocsa:

Szakápolási Központba az a 18. életévét betöltött személy kerülhet:

* aki idősotthoni ellátásra gondozási szükséglettel rendelkezik
* aki betegségéből adódóan szakápolást igényel, de akut fekvőbeteg-gyógyintézeti ellátásra és állandó orvosi felügyeletre nem szorul
* akit kezelőorvosa vagy-intézményi jogviszony fennállása esetén – ápolást, gondozást nyújtó intézmény orvosa szakápolási központba beutalt.

**Elhelyezéshez szükséges dokumentumok:**

* Kérelem a személyes gondoskodást nyújtó szociális ellátás igénybevételéhez
* Háziorvos, kezelőorvos által kitöltött, aktuális egészségi állapotára vonatkozó igazolás
* Értékelő adatlap (háziorvos, kezelőorvos által kitöltött)
* Jövedelemnyilatkozat megfelelően kitöltve, aláírással hitelesítve, továbbá a jövedelem igazolása szükséges
* Személyes gondoskodást nyújtó szociálist ellátást kérelmező személy tartásra köteles hozzátartozó nyilatkozata
* Vagyonnyilatkozat megfelelően kitöltve, aláírással hitelesítve
* Gondozási szükséglet megítélését segítő rendelkezésre álló leletek, zárójelentések, szakvélemények másolata
* Az azonosításához szükséges, érvényes személyes iratok fénymásolata (személyi igazolvány, lakcímet igazoló hatósági igazolvány, TAJ kártya, adókártya)
* Demens személyek bentlakásos intézményi ellátása esetén az igénybevételre irányuló kérelemhez be kell nyújtani a pszichiáter, neurológus, geriáter, más személy vagy szerv által kiállított demencia kórkép legalább középsúlyos fokozatát megállapító 3 hónapnál nem régebbi szakvéleményt
* Amennyiben cselekvőképességet érintő gondnokság alatt áll a gondnok kirendelő határozat.
* Szakápolási szükséglet meghatározása (beutaló orvos tölti ki)
* Szakorvos, kezelőorvos véleménye/javaslata a szakápolási szükséglet meghatározása nyomtatványhoz.

Az intézménnyel történő megállapodás - szakápolási szolgáltatás igénybevételére - a kezelőorvos/háziorvos által meghatározott időtartamra maximum 6 hónapra köthető.

A szakápolási központ orvosa a szakápolás további indokoltságát a határozott idő letelte előtt felülvizsgálja, szükség esetén meghosszabbíthatja.